CELEX: 32018D0889
Language: lv
Date: 2018-06-04 00:00:00
Title: Padomes Lēmums (ES) 2018/889 (2018. gada 4. jūnijs) par to, lai Eiropas Savienības vārdā noslēgtu Eiropas Padomes Konvenciju par terorisma novēršanu

22.6.2018   
            
            
               LV
            
            
               Eiropas Savienības Oficiālais Vēstnesis
            
            
               L 159/1
            
         PADOMES LĒMUMS (ES) 2018/889
   (2018. gada 4. jūnijs)
   par to, lai Eiropas Savienības vārdā noslēgtu Eiropas Padomes Konvenciju par terorisma novēršanu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 83. panta 1. punktu saistībā ar 218. panta 6. punkta a) apakšpunktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (1),
   tā kā:
   
               (1)
            
            
               Saskaņā ar Padomes Lēmumu (ES) 2015/1913 (2) Eiropas Padomes Konvencija par terorisma novēršanu (3) (“konvencija”) tika parakstīta 2015. gada 22. oktobrī, ņemot vērā tās noslēgšanu.
            
         
               (2)
            
            
               Konvencijas 23. pantā ir paredzēts, ka konvencija ir pieejama apstiprināšanai Savienībai.
            
         
               (3)
            
            
               Ar Eiropas Parlamenta un Padomes Direktīvu (ES) 2017/541 (4) ir paredzēti kopīgi Savienības noteikumi par terorisma apkarošanu. Tādējādi Savienība jau ir pieņēmusi pasākumus dažādās jomās, uz kurām attiecas konvencija.
            
         
               (4)
            
            
               Tādēļ konvencija būtu jāapstiprina Savienības vārdā attiecībā uz jautājumiem, kas ietilpst Savienības kompetencē, ciktāl konvencija var ietekmēt minētos kopīgos noteikumus vai mainīt to darbības jomu. Dalībvalstis patur savu kompetenci, ciktāl konvencija neietekmē kopīgos noteikumus vai nemaina to darbības jomu.
            
         
               (5)
            
            
               Īrijai Padomes Pamatlēmums 2002/475/TI (5) ir saistošs, un tādēļ tā piedalās šā lēmuma pieņemšanā.
            
         
               (6)
            
            
               Saskaņā ar 1. un 2. pantu Protokolā Nr. 21 par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots Līgumam par Eiropas Savienību un Līgumam par Eiropas Savienības darbību, un neskarot minētā protokola 4. pantu, Apvienotā Karaliste nepiedalās šā lēmuma pieņemšanā, un šis lēmums tai nav saistošs un nav jāpiemēro.
            
         
               (7)
            
            
               Saskaņā ar 1. un 2. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro,
            
         IR PIEŅĒMUSI ŠO LĒMUMU.
   1. pants
   Ar šo Eiropas Padomes Konvencija par terorisma novēršanu tiek apstiprināta Savienības vārdā attiecībā uz jautājumiem, kas ietilpst Savienības kompetencē.
   Konvencijas teksts ir pievienots šim lēmumam.
   2. pants
   Padomes priekšsēdētājs norīko personu vai personas, kas ir tiesīgas Savienības vārdā deponēt konvencijas (6) 23. pantā paredzēto apstiprināšanas instrumentu.
   3. pants
   Šis lēmums stājas spēkā tā pieņemšanas dienā.
   
      Luksemburgā, 2018. gada 4. jūnijā
      
         
            Padomes vārdā –
         
         
            priekšsēdētāja
         
         T. TSACHEVA
      
   
   
      (1)  2018. gada 18. aprīļa piekrišana (Oficiālajā Vēstnesī vēl nav publicēta).
   
      (2)  Padomes Lēmums (ES) 2015/1913 (2015. gada 18. septembris) par to, lai Eiropas Savienības vārdā parakstītu Eiropas Padomes Konvenciju par terorisma novēršanu (CETS Nr. 196) (OV L 280, 24.10.2015., 22. lpp.).
   
      (3)  CETS Nr. 196
   
      (4)  Eiropas Parlamenta un Padomes Direktīva (ES) 2017/541 (2017. gada 15. marts) par terorisma apkarošanu un ar ko aizstāj Padomes Pamatlēmumu 2002/475/TI un groza Padomes Lēmumu 2005/671/TI (OV L 88, 31.3.2017., 6. lpp.).
   
      (5)  Padomes Pamatlēmums 2002/475/TI (2002. gada 13. jūnijs) par terorisma apkarošanu (OV L 164, 22.6.2002., 3. lpp.).
   
      (6)  Dienu, kad konvencijas stājas spēkā attiecībā uz Eiropas Savienību, Padomes Ģenerālsekretariāts publicēs Oficiālajā Vēstnesī.